stanford-oval/wikipedia huggingface dataset:
รอเบิร์ต พีล
บั้นปลายชีวิต

หลังจากพีลลงจากนายกรัฐมนตรีพรรคอนุรักษนิยมยังคงแตกเป็นสองส่วนต่อไป ส.ส.กลุ่มพีไลท์ เช่น เกรแฮม แอเบอร์ดีน และแกลดสตัน ยังคงติดตามพีลอย่างใกล้ชิดและยึดมั่นนโยบายอนุรักษนิยมแต่สนับสนุนระบบการค้าเสรี อีกกลุ่มหนึ่ง เช่น เบนทิงค์ และดิสราเอลี นั้นคงนโยบายอนุรักษ์หัวชนฝาต่อและยังมีความบาดหมางเป็นส่วนตัวกับพีลอีกด้วย ในระยะการเป็นฝ่ายค้านพีลทำหน้าที่ ส.ส. อย่างต่อเนื่องและยังได้นำกลุ่มพีไลท์ลงคะแนนเสียงช่วยฝ่ายรัฐบาลอีกในหลายๆกรณี อย่างไรก็ตาม แม้ว่ารัสเซลจะเสนอให้เขาเข้าร่วมรัฐบาลกับกลุ่มวิก ในปี 2392 พีลปฏิเสธและทำหน้าที่เป็นฝ่ายค้านต่อไป
วันที่ 29 มิถุนายน 2393 พีลได้รับอุบัติเหตุตกจากหลังม้าในระหว่างการขี่ขึ้นคอนสติติวชั่นฮิลล์ในลอนดอน พีลได้รับบาดเจ็บหนักเนื่องจากถูกม้าซึ่งตกใจเหยียบทับบนร่างของเขา พีลถึงแก่อสัญกรรมในอีกสามวันถัดมาในขณะที่เขามีอายุ 62 ปี
หลังจากการถึงแก่อสัญกรรม กลุ่มพีไลท์ยังคงเป็นอิสระต่อพรรคอนุรักษนิยมต่อไปโดยการนำของ เซอร์ เจมส์ เกรแฮม และในปี 2395 กลุ่มพีไลท์ยังได้จัดตั้งรัฐบาลโดยการนำของเอิร์ลแห่งแอเบอร์ดีน ในระหว่างนี้สมาชิกหลายคนกลับเข้าสู่พรรคอนุรักษนิยมอีกครั้ง แต่กลุ่มพีไลท์อยู่ไปจนถึงปี 2401 เมื่อแกนนำของกลุ่มอย่างแอเบอร์ดีนและแกลดสตันไปร่วมกับกลุ่มวิกและแนวร่วมหัวรุนแรงตั้งพรรคเสรีนิยมโดยมีหัวหน้าพรรคคือไวเคานต์พาลเมอร์สตันซึ่งก้าวขึ้นจัดตั้งรัฐบาลในปีถัดมา
จูเลีย พีล ภรรยาของเขาถึงแก่กรรมในปี 2402 ลูกชายของเขาสี่คนได้ก้าวเข้าสู่สนามการเมือง โดยลูกชายคนที่ห้าของเขายังได้รับการแต่งตั้งเป็นไวเคานต์พีลในปี 2438 ส่วนอีกสามคนยังได้รับการแต่งตั้งเป็นท่านเซอร์อีกด้วย
ดยุกแห่งเวลลิงตัน
พระนางเจ้าวิคตอเรีย
แดเนีล โอคอนเนล
ริชาร์ด ค็อบเดน
วิลเลียม แกลดสตัน
ระบบเบรกป้องกันล้อล็อก

ระบบเบรกป้องกันล้อล็อก (อังกฤษ: anti-lock braking system; ตัวย่อ: ABS) เป็นระบบความปลอดภัยซึ่งป้องกันปัญหาการลื่นไถลในขณะเบรก โดยมิให้ล้อของยานยนต์เกิดการล็อกหรือหยุดหมุนระหว่างการเบรก
ล้อสำหรับแล่นบนถนนมีประโยชน์ช่วยให้ผู้ขับยังคงสามารถบังคับพวงมาลัยของรถได้ภายใต้การเบรกอย่างแรง โดยการป้องกันการลื่นไถลและทำให้ล้อรถลากไปกับพื้นถนนตามการบังคับของผู้ขับ ในขณะที่ระบบเบรกเอบีเอสช่วยเพิ่มการควบคุมยานพาหนะ และอาจช่วยลดระยะการเบรกได้บนพื้นผิวที่แห้งและมีความลื่นอย่างมาก แต่มันก็อาจส่งผลเพิ่มระยะการเบรกในพื้นผิวที่ร่วนซุย เช่น พื้นหิมะหรือกรวด
นับตั้งแต่การใช้งานอย่างแพร่หลายในช่วงแรกในรถยนต์ ระบบเบรกป้องกันล้อล็อกได้มีการพัฒนาอย่างมาก รุ่นของระบบเบรกสมัยใหม่ไม่เพียงแต่ป้องกันล้อล็อกระหว่างการเบรกเท่านั้น แต่ยังรวมไปถึงการควบคุมแบบอิเล็กทรอนิกส์ของเบรกเอียงจากหน้าไปหลัง ฟังก์ชันดังกล่าว ขึ้นอยู่กับขีดความสามารถและการพัฒนา เป็นที่รู้จักกันว่า ระบบกระจายแรงเบรกอิเล็กทรอนิกส์ (EBD)
แหล่งข้อมูลอื่น

Anti-lock Brakes (ABS) Video เก็บถาวร 2002-08-24 ที่ เวย์แบ็กแมชชีน
Official Bosch ABS pages เก็บถาวร 2014-02-19 ที่ เวย์แบ็กแมชชีน
ABS explained with diagrams and video เก็บถาวร 2008-03-09 ที่ เวย์แบ็กแมชชีน
ระบบลงคะแนนแบบคะแนนอนุมัติตามความชอบ

ระบบลงคะแนนแบบคะแนนอนุมัติตามความชอบ (อังกฤษ: satisfaction approval voting, ย่อ: SAV) คือระบบการลงคะแนนที่ใช้หลักการของแบบคะแนนอนุมัติมาปรับใช้เพื่อเลือกผู้ชนะมากกว่าหนึ่งคน โดยเป็นวิธีที่เสนอโดยสตีเฟน บรามส์ และมาร์ก กิลกัวร์ ใน ค.ศ. 2010
อธิบาย

การลงคะแนนแบบคะแนนอนุมัติตามความชอบมีจุดประสงค์เพื่อใช้ความพึงพอใจของผู้ออกเสียงเลือกตั้งอย่างให้มีประโยชน์สูงสุด คล้ายคลึงกับกรณีของแบบคะแนนอนุมัติเป็นสัดส่วน (PAV) แต่แตกต่างกันที่วิธีวัดความพึงพอใจของผู้ลงคะแนน โดยความชอบจากผู้ลงคะแนนต่อผู้สมัครที่ได้รับเลือกจะเท่ากับ 1/n โดย n คือจำนวนของผู้สมัครที่ผู้ลงคะแนนออกเสียง ซึ่งทำให้คะแนนเสียงนั้นถูกแบ่งออกไปให้กับผู้สมัครที่ถูกเลือกจำนวน n คน จึงทำให้การคำนวณนั้นง่ายกว่าแบบคะแนนอนุมัติเป็นสัดส่วน เนื่องจากความชอบของผู้ลงคะแนนที่มีต่อผู้สมัครแต่ละคนในวิธีนี้นั้นไม่แปรผันโดยจำนวนตัวเลือกของผู้ลงคะแนน จึงทำให้คะแนนความชอบนั้นเพิ่มขึ้น
ตัวอย่าง

ผู้ลงคะแนนทั้งหมดจำนวน 10 คน และผู้สมัครรับเลือกตั้ง 4 คน โดยต้องการผู้ชนะเพียง 2 ที่นั่ง
ผู้ลงคะแนน 4 คน ลงคะแนนให้ทั้งอลิสและบ็อบ (ผู้สมัครแต่ละคนในกรณีนี้จะได้คะแนนเสียงคนละครึ่งจากผู้ลงคะแนนทั้งสี่คน)
ผู้ลงคะแนน 3 คน ลงคะแนนให้เพียงแครอล (ผู้สมัครรายนี้จะได้รับคะแนนเต็มจากผู้ลงคะแนนทั้งสามคน)
ผู้ลงคะแนน 3 คน ลงคะแนนให้เพียงแดน (ผู้สมัครรายนี้จะได้รับคะแนนเต็มจากผู้ลงคะแนนทั้งสามคน)
โดยเมื่อใช้การคำนวณแบบคะแนนอนุมัติตามความชอบ (PAV) จะได้ผลลัพธ์ดังนี้:
|  | ผู้ชนะคาดการณ์สำหรับสองที่นั่ง> อลิส + บ็อบ | ผู้ชนะคาดการณ์สำหรับสองที่นั่ง> อลิส + แครอล | ผู้ชนะคาดการณ์สำหรับสองที่นั่ง> อลิส + แดน | ผู้ชนะคาดการณ์สำหรับสองที่นั่ง> บ็อบ + แครอล | ผู้ชนะคาดการณ์สำหรับสองที่นั่ง> บ็อบ + แดน | ผู้ชนะคาดการณ์สำหรับสองที่นั่ง> แครอล + แดน |
| --- | --- | --- | --- | --- | --- | --- |
| คะแนนความชอบสำหรับอลิสและบ็อบ | 4 | 2 | 2 | 2 | 2 | 0 |
| คะแนนความชอบสำหรับแครอล | 0 | 3 | 0 | 3 | 0 | 3 |
| คะแนนความชอบสำหรับแดน | 0 | 0 | 3 | 0 | 3 | 3 |
| รวมคะแนนความชอบ | 4 | 5 | 5 | 5 | 5 | 6 |
ดังนั้นผู้ชนะการเลือกตั้งทั้งสองที่นั่งได้แก่ แครอลและแดน
อีกหนึ่งวิธีคำนวณโดยใช้ระบบคะแนนรวมตามคะแนนความชอบ จะได้ผลลัพธ์ดังนี้:
|  | อลิส | บ็อบ | แครอล | แดน |
| --- | --- | --- | --- | --- |
| ผู้ลงคะแนนให้อลิสและบ็อบ – คะแนนรวม | 2 | 2 | 0 | 0 |
| ผู้ลงคะแนนให้แครอล – คะแนนรวม | 0 | 0 | 3 | 0 |
| ผู้ลงคะแนนให้แดน – คะแนนรวม | 0 | 0 | 0 | 3 |
| คะแนนเสียงรวม | 2 | 2 | 3 | 3 |
ดูเพิ่ม

ระบบการลงคะแนนแบบคะแนนอนุมัติ
การลงคะแนนแบบคะแนนอนุมัติเป็นสัดส่วน
ระบบแพร่สัญญาณเทอร์เนอร์

| --- | --- |

The CNN Center, which houses the headquarters of Turner Broadcasting System
ประเภท: บริษัทสาขา
อุตสาหกรรม:   บันเทิง  โทรทัศน์ผ่านสายเคเบิล  สื่อมวลชน  สื่อเชิงโต้ตอบ 
ก่อนหน้า: กลุ่มโทรคมนาคมเทอร์เนอร์
ก่อตั้ง: 12 พฤษภาคม 1965; 59 ปีก่อน (1965-05-12)
ผู้ก่อตั้ง: เท็ด เทอร์เนอร์
เลิกกิจการ: 4 มีนาคม 2019; 5 ปีก่อน (2019-03-04)
สาเหตุ: ยุบเลิกกิจการ ทรัพย์สินกระจายไปยังแผนกอื่นของ WarnerMedia
ถัดไป: วอร์เนอร์บราเธอส์ดิสคัฟเวอรี
สำนักงานใหญ่: ศูนย์ซีเอ็นเอ็น, แอตแลนตา, สหรัฐ
บุคลากรหลัก: แอน ซานอฟฟ์ (กรรมการผู้จัดการ & ประธานกรรมการ)
ตราสินค้า:  ทีบีเอส  ทีเอ็นที  TruTV 
บริษัทแม่: อิสระ (1965–1996) วอร์เนอร์มีเดีย (1996–ปัจจุบัน)
แผนก: Turner Sports
บริษัทในเครือ:   เครือข่ายเทอร์เนอร์ไพรเวท 
เว็บไซต์: www.turner.com
ระบบแพร่สัญญาณเทอร์เนอร์ (อังกฤษ: Turner Broadcasting System) เป็นกลุ่มสื่อมวลชนอเมริกันซึ่งเป็นส่วนหนึ่งของไทม์วอร์เนอร์ และจัดการการรวบรวมเครือข่ายเคเบิลทีวี ที่ริเริ่มหรือได้มาโดย เท็ด เทอร์เนอร์ ก่อตั้งในปี ค.ศ. 1970 และรวมเข้ากับไทม์วอร์เนอร์ ในวันที่ 10 ตุลาคม ค.ศ. 1996 ซึ่งขณะนี้ก็ดำเนินการเป็นหน่วยกึ่งอิสระของ ไทม์วอร์เนอร์ ทรัพย์สินของบริษัท ประกอบด้วย ซีเอ็นเอ็น, เอชแอลเอ็น, ทีบีเอส, ทีเอ็นที, Turner Classic Movies, การ์ตูนเน็ตเวิร์ก, Adult Swim, บูมเมอแรง และTruTV มีสำนักงานใหญ่ตั้งอยู่ในศูนย์ CNN Center ในดาวน์ทาวน์ แอตแลนตา และเทอร์เนอร์ บรอดคาซติง ในเขตออกไปจาก เทควูดไดรฟ์ ใน มิดทาวน์ ,แอตแลนตา ซึ่งเป็นที่ตั้งของ Turner Studios
แหล่งข้อมูลอื่น

เว็บไซต์ทางการ
ระบบขนส่งทางรางในเขตเมือง

ระบบขนส่งทางรางในเขตเมือง (อังกฤษ: urban rail transit) เป็นการขนส่งที่พัฒนามาจากระบบรางนับตั้งแต่ภายหลังสงครามโลกครั้งที่ 2 การค้นพบเครื่องจักรไอน้ำได้ถูกพัฒนาต่อเนื่องมาควบคู่กับการปฏิวัติอุตสาหกรรมในยุโรป เป็นการขนส่งที่รวดเร็วและมีบทบาทสูง สามารถเคลื่อนย้ายคน สิ่งของ ได้อย่างรวดเร็ว ปริมาณมาก และมีค่าใช้จ่ายต่ำ
ประเภท > ระบบขนส่งมวลชนเร็ว

บทความหลัก: ระบบขนส่งมวลชนเร็ว
ระบบขนส่งมวลชนเร็ว (อังกฤษ: rapid transit) หรือที่มักเรียกว่า รถไฟฟ้า รถไฟใต้ดิน เมโทร มักจะมีในเมืองใหญ่ที่สำคัญทั่วโลก รถไฟใต้ดินที่เก่าแก่ที่สุดในโลกอยู่ที่กรุงลอนดอน เปิดใช้เมื่อ พ.ศ. 2406  ปัจจุบันมีเมืองทั้งหมด 162 เมืองที่มีรถไฟใต้ดิน
ประเภท > รถไฟรางเบา

บทความหลัก: รถไฟรางเบา
รถไฟรางเบา รถไฟฟ้ารางเบา หรือ ไลท์เรล (อังกฤษ: light rail) เป็นระบบขนส่งมวลชนความเร็วสูงที่ให้บริการแถบชานเมือง ขับเคลื่อนโดยใช้ล้อเหล็ก ซึ่งจะวิ่งในรางฝั่งขวา และตู้โดยสารที่ใช้จะเท่ากับหรือมากกว่า 1 ตู้ก็ได้
รถไฟรางเบา มักถูกจัดให้คล้ายกับรถราง
ประเภท > รถราง

บทความหลัก: รถราง
รถราง (อังกฤษ: tram) ยังมีบางส่วนใช้ดีเซลอยู่ ในปัจจุบันนิยมนับรถรางเป็นประเภทหนึ่งของรถไฟรางเบาด้วย
ในอดีตประเทศไทยก็เคยมีการใช้รถรางครั้งแรกเมื่อ 22 กันยายน พ.ศ. 2431 เมื่อเริ่มแรกใช้กำลังม้าลากรถไปตามราง ภายหลังเปลี่ยนมาใช้กำลังไฟฟ้าเมื่อ เดือนพฤษภาคม พ.ศ. 2437 และจนถึงปี พ.ศ. 2511 ได้ยกเลิกการเดินรถทุกเส้นทางอย่างถาวร
คำว่า "รถราง" ในภาษาไทยปัจจุบัน ถูกใช้ในความหมายของ รถชมเมืองที่วิ่งโดยไม่ใช้ราง แต่ด้วยล้ออีกด้วย
ประเภท > รถไฟรางเดี่ยว

บทความหลัก: รถไฟรางเดี่ยว
รถไฟรางเดี่ยว หรือ โมโนเรล (อังกฤษ: monorail) เป็นระบบขนส่งทางรางชนิดหนึ่ง ต่างจากระบบเดิมแทนที่จะมีราวเหล็กสองราวประกอบเป็นราง กลับมีลักษณะเป็นราวเหล็กเส้นเดียวให้รถวิ่งผ่าน คำว่าโมโนเรลมีมาตั้งแต่ พ.ศ. 2440 โดยออยเกน ลังเกน (Eugen Langen) วิศวกรชาวเยอรมัน โดยสมาสคำว่า mono-เดี่ยว และ rail-ราวเหล็กสำหรับประกอบรางรถไฟ เข้าด้วยกัน
รถที่ใช้กับโมโนเรล จะวิ่งบนทางที่มีขนาดแคบกว่าตัวรถโดยอาจมีครีบสำหรับกอดรัดให้ตัวรถติดกับทางไว้ก็ได้ นิยมใช้เป็นระบบขนส่งมวลชนขนาดกลาง จำนวนคนไม่มาก ต่างจากระบบรถไฟฟ้ารางหนัก (heavy rail) ซึ่งขนส่งคนได้ในปริมาณที่มากกว่า
ประเภท > ระบบขนส่งผู้โดยสาร

บทความหลัก: ระบบขนส่งผู้โดยสาร
ระบบขนส่งผู้โดยสาร (อังกฤษ: people mover) หรือ ระบบขนส่งผู้โดยสารอัตโนมัติ (อังกฤษ: automated people mover, APM) เป็นระบบขนส่งมวลชนแบบนำทางอัตโนมัติที่มีขนาดเล็ก มักใช้เพื่อขนส่งผู้โดยสารในพื้นที่จำกัด เช่น สนามบิน สวนสนุก หรือย่านใจกลางเมือง
ประเภท > รถไฟชานเมือง

บทความหลัก: รถไฟชานเมือง
รถไฟชานเมือง หรือ รถไฟฟ้าชานเมือง (อังกฤษ: commuter rail) เป็นรถไฟโดยสารที่ให้บริการระหว่างใจกลางเมือง ไปจนถึงชานเมืองที่มีระยะไม่เกิน 15 กิโลเมตร หรือ 10 ไมล์ หรือเป็นเมืองที่มีผู้คนเข้ามาทำงานในใจกลางเมืองมาก โดยรถไฟจะวิ่งตามกำหนดเวลา มีความเร็วสูงสุดตั้งแต่ 50 ไปจนถึง 200 กิโลเมตรต่อชั่วโมง
การรถไฟแห่งประเทศไทย ได้ให้ความหมายของรถไฟชานเมือง ว่า เป็นขบวนรถที่จัดเดินเพื่อให้บริการแก่ผู้โดยสารในเขตกรุงเทพมหานครและปริมณฑล รัศมีไม่เกิน 160 กม. เพื่อใช้เดินทางไปทำงาน ศึกษาเล่าเรียน และติดต่อค้าขาย หยุดทุก ๆ สถานี ป้ายหยุดรถ ที่หยุดรถ
แหล่งข้อมูลอื่น

Urbanrail.net
| ด ค กการขนส่งสาธารณะ |
| --- | --- |
รถโดยสารประจำทาง:  รายชื่อรถโดยสารประจำทาง  รถโดยสารประจำทางด่วนพิเศษ  คาราบานซ์  รถโดยสารประจำทางด่วน  รถโดยสารประจำทางนำทาง  รถโดยสารประจำทางระหว่างเมือง  รถโดยสารประจำทางหลังคาเปิด  รถโดยสารประจำทางเบา  ซัตเทิลบัส  Train-replacement bus  รถโดยสารประจำทางในเขตเมือง  รถโดยสารประจำทางไฟฟ้า 
ราง:  Cable car  รถไฟชานเมือง  Funicular  รถไฟมรดก  รถรางมรดก  รถไฟความเร็วสูง  รถรางม้า  รถไฟระหว่างเมือง  Interurban  รถไฟรางเบา  แม็กเลฟ  ระบบขนส่งทางรางขนาดกลาง  รถไฟรางเดี่ยว  ระบบขนส่งผู้โดยสาร  Railbus  รถไฟใต้ดิน  รถไฟภูมิภาค  รถไฟฟ้าล้อยาง  รถราง  รถไฟราง 
พาหนะรับจ้าง:  Paratransit  Personal rapid transit  Auto rickshaw  Boda-boda  Cycle rickshaw  Hackney carriage  แท็กซี่  Vehicle for hire  มอเตอร์ไซค์รับจ้าง  Limousine  Rickshaw  Share taxi  Gondola  รถรับจ้างไม่ประจำทาง 
Carpooling:  Slugging  Flexible carpooling  Real-time ridesharing  Car jockey 
เรือ:  เคเบิลเฟอรี  เฟอร์รี  เรือโฮเวอร์คราฟต์  Hydrofoil  Ocean liner  แท็กซีน้ำ  เรือสำราญ 
อื่น ๆ:  Aerial tramway  สายการบิน  เครื่องบินพาณิชย์  ระบบแชร์จักรยาน  Carsharing  ลิฟต์  บันไดเลื่อน  ลิฟต์กอนโดลา  Horse-drawn vehicle  ไฮเปอร์ลูป  ทางเลื่อน  Trackless train 
สถานที่:  Bus bulb  โรงรถโดยสารประจำทาง  เลนรถโดยสารประจำทาง  Bus stand  สถานีขนส่งผู้โดยสาร  จุดจอดผู้โดยสาร  สถานีขนส่งผู้โดยสารปลายทาง  Bus turnout  เส้นทางวงกลม  เส้นทางตัดผ่านเมือง  Hub  สถานีเปลี่ยนเส้นทาง  Kassel kerb  Layover  สถานีรถไฟใต้ดิน  จุดจอดแล้วจร  Queue jump  Radial route  Taxicab stand  สถานีรถไฟ  จุดจอดรถราง  ท่าอากาศยาน  ท่าเรือ  ท่าน้ำ 
อัตราโดยสาร:  Automated fare collection  Bus advertising  Contract of carriage  Dead mileage  Farebox recovery ratio  Free travel pass  Free public transport  Manual fare collection  Money train  Proof-of-payment  Smart cards  เครื่องจำหน่ายบัตรโดยสาร  บัตรโดยสาร  Exit fare  Fare evasion 
สิ่งอำนวยความสะดวก:  ทราเวลคลาส  เฟิร์สคลาส  สลีปเปอร์  สแตนดิงแพสเวนเจอร์  Prohibited activities  Checked baggage 
กำหนดเวลา:  กำหนดเวลาระบบขนส่งสาธารณะ  On-time performance  Short turn  บัสบันชิง  Clock-face scheduling 
อื่น ๆ:  บอร์ดดิง  Destination sign  Hail and ride  ความปลอดภัยของระบบขนส่งสาธารณะ  ความปลอดภัยของท่าอากาศยาน  Request stop  ตำรวจระบบขนส่งสาธารณะ  Transit-oriented development (TOD) 
รถไฟใต้ดินในกรุงวอชิงตัน ดี.ซี. สหรัฐ
รถไฟรางเบาในนครลอสแอนเจลิส สหรัฐ
รถรางในกรุงเวียนนา ประเทศออสเตรีย
โมโนเรลในกรุงมอสโก ประเทศรัสเซีย
ระบบขนส่งผู้โดยสารในนครโอซากะ ประเทศญี่ปุ่น
รถไฟชานเมืองในประเทศศรีลังกา
ระบบไฟล์เซตตะไบต์

ระบบไฟล์เซตตะไบต์ หรือ แซดเอฟเอส (อังกฤษ: Zettabyte File System: ZFS) เป็นระบบไฟล์ที่พัฒนาโดยบริษัทซัน ไมโครซิสเต็มส์เพื่อใช้กับระบบปฏิบัติการ Solaris ความสามารถที่โดดเด่นของ ZFS คือสามารถเก็บข้อมูลจำนวนมหาศาล และความสามารถด้านเสถียรภาพของระบบไฟล์อื่นๆ เช่น RAID-Z, snapshot, copy-on-write
ZFS ถูกพัฒนาขึ้นเป็นซอฟต์แวร์โอเพนซอร์ส โดยมีสัญญาอนุญาตแบบ Common Development and Distribution License (CDDL)
ประวัติการพัฒนา

ZFS ถูกพัฒนาขึ้นโดยทีมนักพัฒนาจากซัน นำโดย Jeff Bonwick โดย ZFS เปิดตัวในวันที่ 14 กันยายน 2004 และซอร์สโค้ดของ ZFS ถูกนำเข้ารวมกับรุ่นหลักของ Solaris เมื่อวันที่ 31 ตุลาคม 2005 และแจกจ่ายกับ OpenSolaris รุ่น build 27 เมื่อวันที่ 16 พฤศจิกายน 2005 ซันได้ประกาศว่าจะนำ ZFS เข้าไปรวมกับ Solaris 10 รุ่นอัปเดต 6/06 ในเดือนมิถุนายน 2006 ซึ่งนับเป็นเวลาหนึ่งปีถัดจากการเปิดตัว ZFS ต่อชุมชนนักพัฒนา Solaris
ระเบิดขวด

ระเบิดขวดที่ใช้โดยทหารฟินแลนด์ ในสงครามฤดูหนาว
ระเบิดขวด (อังกฤษ: Molotov cocktail) เป็นชื่อเรียกทั่วไปของระเบิดเพลิงอย่างง่าย ที่มีส่วนประกอบเป็น ขวดแก้วบรรจุน้ำมันก๊าด, น้ำมันเบนซิน หรือสารที่ใช้ในระเบิดนาปาล์ม และมีไส้ที่ชุบแอลกอฮอล์หรือสารติดไฟอื่น ๆ อยู่ที่ฝาขวด เมื่อจุดไฟที่ไส้ แล้วขว้างไปกระทบเป้าหมาย ขวดจะแตกทำให้น้ำมันภายในสัมผัสกับไฟที่ติดอยู่ที่ไส้ เกิดเป็นเพลิงไหม้อยู่บนเป้าหมาย
ระเบิดขวด มีจุดประสงค์หลักที่จะทำให้เกิดไฟลุกท่วมเป้าหมาย มากกว่าจะเป็นการทำลายเป้าหมายในทันที และเนื่องจากสร้างขึ้นได้ง่าย จะนิยมใช้โดยกลุ่มผู้ประท้วง หรือกลุ่มผู้ก่อจลาจล
ระบบลงคะแนนแบบเสียงเดียวผสม

ระบบลงคะแนนแบบเสียงเดียวผสม (อังกฤษ: Mixed single vote, ย่อ: MSV) เป็นประเภทหนึ่งของระบบการลงคะแนนแบบผสม โดยเรียกอีกชื่อหนึ่งว่า ระบบถ่ายโอนคะแนนเสียงบวก (อังกฤษ: positive vote transfer system, ย่อ: PVT) โดยมีลักษณะคือสมาชิกนั้นมาจากการเลือกตั้งในระดับล่างคือแบบแบ่งเขตเลือกตั้งแบบมีผู้แทนเขตละคน (single-member districts) และสมาชิกอีกกลุ่มหนึ่งมาจากการเลือกตั้งโดยการชดเชยจากระดับบน (ระดับชาติ) จากบัญชีรายชื่อ โดยผู้ลงคะแนนออกเสียงเพียงเสียงเดียวและคะแนนที่เหลือจากระดับล่างจะถูกโอนไปให้ระดับบน ซึ่งจุดนี้แตกต่างจากระบบสัดส่วนที่มีสมาชิกแบบผสม (MMP) และระบบคู่ขนานซึ่งผู้ลงคะแนนออกเสียงคนละสองคะแนนซึ่งแยกจากกัน โดยคะแนนหนึ่งสำหรับผู้สมัครท้องถิ่นในแบบแบ่งเขต และอีกคะแนนหนึ่งสำหรับบัญชีรายชื่อระดับชาติ ด้านผลลัพธ์ของความเป็นสัดส่วนในระบบนี้นั้นขึ้นอยู่กับตัวแปรต่างๆ กฎเกณฑ์ (เช่น การตีความ "คะแนนเหลือ") และพารามิเตอร์ต่างๆ (เช่น จำนวนที่นั่งชดเชย) ที่นำมาใช้ ระบบนี้แรกเริ่มเคยใช้ในประเทศเยอรมนีในทั้งระดับสหพันธ์และระดับรัฐ และในปัจจุบันยังใช้ในประเทศฮังการีสำหรับการเลือกตั้งท้องถิ่นในเขตเทศบาลที่มีขนาดใหญ่
ระบบลงคะแนนแบบเสียงเดียวผสมอาจใช้การชดเชยโดยผ่านการเชื่อมโยงกับการโอนคะแนนเสียง (บางส่วน) แต่ยังสามารถใช้การเชื่อมโยงกับการชดเชยที่นั่ง ซึ่งหมายความว่าคะแนนเสียงทั้งหมดจะถูกถ่ายโอนเพื่อให้ผลลัพธ์มีความเป็นสัดส่วน แต่ใช้ในลักษณะการเพิ่มที่นั่งซึ่งเป็นขั้นตอนเดียวกับที่ใช้ในระบบสัดส่วนที่มีสมาชิกแบบผสม (MMP)
|  | (ผสม) เสียงเดียว | (ผสม) สองเสียง |
| --- | --- | --- |
| แบบที่เชื่อมโยงกับจำนวนคะแนนเสียง | ระบบเสียงเดียวผสม (MSV) เพิ่มที่นั่ง (top-up) | ระบบสัดส่วนผสม (MMP) ระบบสมาชิกเพิ่มเติม (AMS) ระบบคะแนนเสียงเผื่อเลือกเพิ่ม (AV+) |
| แบบที่เชื่อมโยงกับจำนวนที่นั่ง | ระบบเสียงเดียวผสม (MSV) ถ่ายโอนคะแนนบวก (positive vote transfer) ระบบสัดส่วนสมาชิกคู่ (DMP) | สกอร์โปโร (ลูกผสม: MSV กับระบบคู่ขนาน) ระบบบัตรผสมถ่ายโอนคะแนนได้ (MBTV) |
การใช้งานในปัจจุบัน > ฮังการี

ใช้ระบบนี้ในการเลือกตั้งท้องถิ่นสำหรับเทศบาลและเขตในเมืองหลวงที่มีประชากรเกินกว่า 10,000 คน ในแบบถ่ายโอนคะแนนบวก ซึ่งใช้เฉพาะคะแนนเสียงของผู้สมัครที่แพ้ถ่ายโอนไปให้กับผู้สมัครในระดับชดเชย โดยการถ่ายโอนคะแนนนั้นจะอยู่ในพื้นฐานของการสังกัดพรรคการเมืองของผู้สมัครท้องถิ่น โดยจะได้รับการจัดสรรที่นั่งตามสัดส่วนคะแนนที่ได้รับจากคะแนนที่โอนมา
พื้นที่ที่มีประชากรไม่เกิน 25,000 คน มีผู้แทนแบบแบ่งเขต 8 คน และแบบชดเชยที่นั่ง 3 คน
พื้นที่ที่มีประชากรไม่เกิน 50,000 คน มีผู้แทนแบบแบ่งเขต 10 คน และแบบชดเชยที่นั่ง 4 คน
พื้นที่ที่มีประชากรไม่เกิน 75,000 คน มีผู้แทนแบบแบ่งเขต 12 คน และแบบชดเชยที่นั่ง 5 คน
พื้นที่ที่มีประชากรไม่เกิน 100,000 คน มีผู้แทนแบบแบ่งเขต 14 คน และแบบชดเชยที่นั่ง 6 คน
พื้นที่ที่มีประชากรเกินกว่า 100,000 คน มีผู้แทนแบบแบ่งเขตเพิ่มขึ้นในอัตราส่วน 1 คนต่อประชากร 10,000 คน ในขณะที่แบบชดเชยที่นั่งเพิ่มขึ้นทุก 1 คนต่อประชากร 25,000 คน
ตั้งแต่การเลือกตั้งทั่วไปในปีค.ศ. 2014 เป็นต้นมา สภาใหญ่แห่งบูดาเปสต์ได้ใช้ระบบนี้ในการเลือกตั้งผู้ว่าการโดยตรงใน 23 เขต และมีอีก 9 คนมาจากการเลือกตั้งจากบัญชีรายชื่อชดเชยของแต่ละพรรคการเมืองตามสัดส่วนคะแนนเสียงที่ผู้สมัครของพรรคนั้นได้รับ (ผู้สมัครตำแหน่งผู้ว่าการกรุงบูดาเปสต์ และผู้ว่าเขตนั้นสามารถอยู่ในบัญชีรายชื่อชดเชยได้)
เนื่องจากจำนวนที่นั่งชดเชยมีน้อย ระบบนี้จึงไม่สามารถรับรองผลลัพธ์ให้มีความเป็นสัดส่วนได้ และส่วนใหญ่มักจะทำให้พรรคการเมืองขนาดเล็กมีผู้แทนน้อยกว่าความเป็นจริง ซึ่งทางทฤษฎีอาจให้ผลลัพธ์เช่นเดียวกันกับพรรคการเมืองใหญ่ได้เช่นเดียวกับกรณีของระบบสัดส่วนแบบบัญชีรายชื่อ
ในการเลือกตั้งสมาชิกรัฐสภาก็ใช้ระบบลงคะแนนแบบถ่ายโอนคะแนนบวกอีกระบบหนึ่ง ซึ่งสามารถใช้กลไกชดเชยที่นั่งได้จำนวนหนึ่งแต่อย่างไรก็ตามระบบนี้ไม่ใช่ระบบเสียงเดียวผสมเต็มรูปแบบเพราะยังมีส่วนประกอบที่เป็นระบบคู่ขนานอยู่
ระบบสัดส่วน

ระบบลงคะแนนแบบเสียงเดียวผสมสามารถใช้ควบคู่กับวิธีการปรับที่นั่งเพื่อให้ได้ลักษณะเหมือนระบบสัดส่วนแบบบัญชีรายชื่อซึ่งมีผู้แทนในแบบแบ่งเขต (มาจากระบบคะแนนนำหรือเสียงข้างมากก็ได้) ซึ่งในกรณีนี้จะเข้าเกณฑ์เดียวกับระบบสัดส่วนที่มีสมาชิกแบบผสม (MMP) แต่ต่างตรงที่ไม่สามารถเลือกออกเสียงต่างพรรคการเมืองได้
ดูเพิ่ม

ระบบสมาชิกเพิ่มเติม
สกอร์โปโร
ระบบการลงคะแนนแบบกึ่งสัดส่วน
ระบบเอ็กซ์ตราพีรามิดอล

| Extrapyramidal system |
| --- | --- |
แสดงด้วยสรแดงทางล่างซ้าย
รายละเอียด
ตัวระบุ
ภาษาละติน: Systema extrapyramidale
นิวโรเนมส์: 2070
ศัพท์ทางกายวิภาคของประสาทกายวิภาคศาสตร์[แก้ไขบนวิกิสนเทศ]
ในสาขากายวิภาคศาสตร์ ระบบเอ็กซ์ตราพีรามิดอล (อังกฤษ: extrapyramidal system) เป็นส่วนของเครือข่ายระบบประสาทสั่งการซึ่งก่อการเคลื่อนไหวนอกอำนาจจิตใจ
ระบบเรียกว่า นอกพีระมิด (extrapyramidal) เพื่อให้ต่างกับลำเส้นใยประสาทจากเปลือกสมองส่วนสั่งการ (motor cortex) ที่ส่งแอกซอนผ่านส่วน พีระมิด ของก้านสมองส่วนท้าย (pyramid of medulla oblongata)
วิถีประสาทประสาทพีระมิด (คือ corticospinal tract และ corticobulbar tract บางส่วน) อาจส่งเส้นประสาทไปยังเซลล์ประสาทสั่งการล่างในไขสันหลัง (ที่ปีกหน้า คือ anterior horn) หรือก้านสมอง (ที่นิวเคลียสประสาทสมอง) โดยตรงเทียบกับลำเส้นใยประสาทนอกพีระมิดที่มีบทบาทปรับและควบคุมเซลล์เหล่านั้นโดยอ้อม
ลำเส้นใยประสาทนอกพีระมิดโดยหลักพบที่ reticular formation ในระดับพอนส์และก้านสมองส่วนท้าย (เมดัลลา) และปรับการทำงานของเซลล์ประสาทสั่งการล่างในไขสันหลังที่มีบทบาทเกี่ยวกับรีเฟล็กซ์ การเคลื่อนที่ (locomotion) การเคลื่อนไหวที่ซับซ้อน และการควบคุมท่าทาง (postural control)
ลำเส้นใยประสาทเหล่านี้เองก็ควบคุมโดยส่วนต่าง ๆ ของระบบประสาทกลางรวมทั้ง nigrostriatal pathway, basal ganglia, สมองน้อย, นิวเคลียส vestibular nuclei ของประสาทหู และเปลือกสมองที่รับความรู้สึกส่วนต่าง ๆ 
ระบบการควบคุมเหล่านั้นจึงอาจจัดเป็นส่วนของระบบประสาทนี้ เพราะปรับควบคุมการเคลื่อนไหว (motor activity) โดยไม่ได้ส่งเส้นประสาทไปยังเซลล์ประสาทสั่งการโดยตรง
ลำเส้นใยประสาทนอกพีระมิดรวมส่วนของลำเส้นใยประสาทดังต่อไปนี้คือ
rubrospinal tract
pontine reticulospinal tract
medullary reticulospinal tract
lateral vestibulospinal tract
tectospinal tract
เชิงอรรถและอ้างอิง

↑  Yuan, Rui; Di, Xin; Taylor, Paul A.; Gohel, Suril; Tsai, Yuan-Hsiung; Biswal, Bharat B. (2015-04-30). "Functional topography of the thalamocortical system in human". Brain Structure and Function. 221 (4): 1971–1984. doi:10.1007/s00429-015-1018-7. PMID 25924563.
↑  Costanzo, Linda S. (2010-07-30). Physiology. LWW. ISBN 978-0781798761.
ระบบใช้อำนาจเด็ดขาด

ระบบใช้อำนาจเด็ดขาด (อังกฤษ: Despotism) เป็นระบอบการปกครองที่เก่าแก่ที่สุดในโลก เริ่มจากการรวมกลุ่มของมนุษย์ โดยให้บุคคลเพียงคนเดียวหรือกลุ่มบุคคลเป็นมีอำนาจปกครองกลุ่ม โดยมีอำนาจอย่างสมบูรณ์ในระบอบของตน
แนวคิดหลักคือ อำนาจอธิปไตยอยู่ในมือของคนคนเดียวหรือกลุ่มบุคคลขนาดเล็ก โดยอาจเป็นได้ทั้งการปกครองแบบทรราช ซึ่งใช้อำนาจปราบปรามและลงโทษผู้อยู่ใต้การปกครอง หรือการปกครองแบบเบ็ดเสร็จซึ่งผู้ปกครองอยู่เหนือกฎหมายใด ๆ
การปกครองแบบราชาธิปไตยซึ่งพระมหากษัตริย์มีพระราชอำนาจเต็มและอยู่เหนือกฎหมายนั้นก็นับเป็นระบอบเผด็จการแบบหนึ่ง แต่มองเตสกีเยอได้ระบุถึงความแตกต่างระหว่างระบอบทั้งสองว่า ระบอบราชาธิปไตยใช้อำนาจแบบเบ็ดเสร็จโดยการตราและแก้ไขกฎหมาย ขณะที่ระบอบเผด็จการจะใช้อำนาจตามใจตน
แหล่งข้อมูลอื่น

Dictionary of the History of Ideas: เก็บถาวร 2010-12-18 ที่ เวย์แบ็กแมชชีน (อังกฤษ)
ระบบประสาทกลาง

แผนภาพแสดงซีเอ็นเอส:
1. สมอง
2. ระบบประสาทกลาง  (สมองและไขสันหลัง) 
3. ไขสันหลัง
ระบบประสาทกลาง หรือ ระบบประสาทส่วนกลาง หรือ ซีเอ็นเอส (อังกฤษ: central nervous system; ตัวย่อ: CNS) เป็นโครงสร้างที่ใหญ่ที่สุดของระบบประสาท ประกอบด้วยสมองและไขสันหลัง ทำหน้าที่ร่วมกับระบบประสาทนอกส่วนกลาง (peripheral nervous system) ในการควบคุมพฤติกรรม โครงสร้างของระบบประสาทกลางจะอยู่ภายในช่องลำตัวด้านหลัง (dorsal cavity) สมองอยู่ในช่องลำตัวด้านศีรษะ (cranial cavity) และไขสันหลังอยู่ในช่องไขสันหลัง (spinal cavity) โครงสร้างเหล่านี้ถูกปกคลุมด้วยเยื่อหุ้มสมองและไขสันหลัง (meninges) สมองยังถูกปกคลุมด้วยกะโหลกศีรษะและไขสันหลังยังมีกระดูกสันหลังช่วยป้องกันการกระทบกระเทือน
หน้าที่

จากอิทธิพลของทฤษฎีของไซเบอร์เนติกส์ในทศวรรษที่ 1950 การทำความเข้าใจระบบประสาทกลางโดยการคิดว่าเป็นระบบประมวลข้อมูล ซึ่งข้อมูลสั่งการ (motor output) จะออกมาจากการประมวลข้อมูลรับความรู้สึกเข้ามา (sensory input) แม้ว่าจะมีผลการวิจัยจำนวนมากแสดงให้เห็นว่ากิจกรรมการเคลื่อนไหวของกล้ามเนื้อ (motor activity) เกิดขึ้นมาและมีประสิทธิภาพก่อนที่จะมีการพัฒนาเต็มที่ของระบบรับความรู้สึก ความรู้สึกจะมีอิทธิพลต่อพฤติกรรมเท่านั้นโดยไม่ได้ควบคุมมัน ซึ่งความคิดนี้นำมาสู่แนวคิดว่าระบบประสาทกลางเป็นระบบที่ทำงานโดยอย่างอิสระ (autonomous systems)
การเจริญ

ในการพัฒนาของทารกในครรภ์ ระบบประสาทกลางจะเริ่มจากการสร้างเป็นนิวรัล เพลต (neural plate) ซึ่งเป็นโครงสร้างพิเศษของเอกโทเดิร์ม (ectoderm) ซึ่งเป็นเนื้อเยื่อของตัวอ่อนชั้นนอกที่สุด ระหว่างการเจริญของเอ็มบริโอ นิวรัล เพลตจะพับขึ้นและเกิดเป็นท่อเรียกว่า นิวรัล ทูบ (neural tube) ช่องว่างกลวงภายในท่อนิวรัล ทูบจะพัฒนาต่อมาเป็นระบบช่องว่างในสมองและไขสันหลัง (ventricular system) บริเวณในนิวรัล ทูบจะมีการเปลี่ยนสภาพของเซลล์ (Cellular differentiation) เป็น transversal systems ในตอนแรกนิวรัล ทูบจะพัฒนาเปลี่ยนแปลงไปเป็น 2 ส่วนหลักๆ ได้แก่ สมอง อยู่ด้านหัว (rostral/cephalic) และไขสันหลัง ที่อยู่ด้านหาง (caudal) ต่อมาสมองจะพัฒนาเป็นสมองส่วนหน้าหรือโปรเซนเซฟาลอน (procencephalon) และก้านสมอง (brain stem) หลังจากนั้นสมองส่วนหน้าจะแบ่งออกเป็นเทเลนเซฟาลอน (telencephalon) และไดเอนเซฟาลอน (diencephalon) ส่วนก้านสมองจะแบ่งเป็นสมองส่วนกลางหรือมีเซนเซฟาลอน (mesencephalon) และสมองส่วนท้ายหรือรอมเบนเซฟาลอน (rhombencephalon)